Εύβοια: Με κατάνυξη και συγκίνηση ο εορτασμός του Προφήτη Ηλία στα Περιβόλια

Με λαμπρότητα πανηγύρισε ο Ιερός Ναός Προφήτη Ηλία Περιβολίων της Ιεράς Μητροπόλεως Καρυστίας του Δήμου Κύμης- Αλιβερίου το διήμερο 19 και 20 Ιουλίου 2025.

Πλήθος πιστών τίμησαν με την παρουσία τους τις συνάξεις, ειδικότερα την παραμονή κατά τον πανηγυρικό εσπερινό, τον οποίο τέλεσαν ο π. Ιωάννης Αντωνίου, Εφημέριος Αγίων Αναργύρων Οξυλίθου, ο π. Παναγιώτης Καρακίτσος, Εφημέριος Περιβολίων και ο π. Ανδρέας Σταμπουλιάδης, Εφημέριος Αχλαδερής.

Κατά τον Εσπερινό, τιμήθηκε από το Εκκλησιαστικό Συμβούλιο της Ενορίας Περιβολίων ο Διοικητής του Πυροσβεστικού Κλιμακίου της περιοχής κ. Χαλαστάρας, ως ένδειξη της πολύτιμης συνεισφοράς τους στην προστασία του τόπου δια της επιλογής αυτού του σημείου που βρίσκεται ο Ναός για την εκτέλεση των υπηρεσιών επιφυλακής κατά τους θερινούς μήνες. Ο Πρόεδρος του Πνευματικού Κέντρου κ. Αναστάσιος Ρέτσας και ο Εφημέριος π. Παναγιώτης Καρακίτσος, προσέφεραν στον Διοικητή μια εικόνα της Αγίας Σκέπης της Παναγίας, σε ένδειξη αναγνώρισης και ευχαριστίας.

Μετά τον Εσπερινό, ακολούθησε καθιερωμένη “πανήγυρη” με πολλά κεράσματα, η οποία συνεχίστηκε έως αργά την νύχτα.
Στο ιερό αναλόγιο διηύθυνε ο κ. Ιωάννης Γανωτής, Ιεροψάλτης Νεοχωρίου, με τα αδέρφια, τον αναγνώστη κ. Αναστάσιο Ρέτσα και κ. Δημήτριο Ρέτσα.

Επιπρόσθετα, τίμησαν με την παρουσία τους την εορτή: εκ μέρους της Περιφέρειας Στερεάς Ελλάδας ο Αντιπεριφερειάρχης Παιδείας κ. Αναστάσιος Βελισσαρίου, εκ μέρους του Δήμου Κύμης – Αλιβερίου η Αντιδήμαρχος Πολιτισμού κ. Σοφία Βότση, ο δημοτικός σύμβουλος κ. Γεώργιος Κότσαρης, ο δημοτικός σύμβουλος κ. Δημήτριος Γκίκας, ο Πρόεδρος της Κοινότητας Αχλαδερής κ. Παναγιώτης Κάργας και αρκετοί άλλοι εκπρόσωποι φορέων και πλήθος λαού.

Το άρθρο Εύβοια: Με κατάνυξη και συγκίνηση ο εορτασμός του Προφήτη Ηλία στα Περιβόλια εμφανίστηκε πρώτα στο Εύβοια Online! Eviaonline.gr Ειδήσεις ΝΕΑ Εύβοια & Στερεά Ελλάδα.